કપડવંજ તાલુકાના અંતિસર તાબે ખોડિયાર નગરમાં રહેતા મહેન્દ્રભાઈ ઉર્ફે નનકુ બચુભાઈ વસાવા રહે છે. તેઓને પોતાના કૌટુંબિક બનેવીની ૧૪ વર્ષની દીકરીને પોતાના ઘરે તા. ૧-૧૧-૨૦૧૫ના રોજ રાત્રીએ જમવાનું બનાવવાનું કહીને બોલાવી હતી. ત્યારબાદ રાત્રિના બાર વાગ્યે મામાએ ઘરેથી પાછળના ભાગે લઈ જઇને રસોડાના અડારામાં બળજબરીથી નીચે પાડી દીધી હતી. તેમજ સગીર ભાણી સાથે બળજબરીથી બળાત્કાર ગુજાર્યો હતો. જે અંગેની જાણ સગીરાના પિતાને થતા તેના પિતાએ કપડવંજ રૂરલ પોલીસ સ્ટેશનમાં ફરિયાદ કરી હતી. આ ગુનાનો કેસ સ્પે.પોક્સો ખેડા જિલ્લાની સ્પે.સેસન્સ કોર્ટમાં એમ.એ.કડીવાલાની કોર્ટમાં ચલ્યો હતો. જેમાં ફરિયાદી પક્ષે સરકાર તરફથી સરકારી વકીલ ગોપાલભાઈ વી.ઠાકુરે કોર્ટમાં ૩૪ જેટલા દસ્તાવેજી લીસ્ટ તથા ૧૬ સાહેદોના મૌખિક પુરાવાઓ ફરિયાદી પક્ષે સરકારી વકીલે રજૂ કર્યા હતા. જે કોર્ટે ગ્રાહ્ય રાખી ખેડા જિલ્લાના સ્પે.સેસન્સ જજ એમ.એ.કડીવાલાએ આરોપી મહેન્દ્ર ઉર્ફે નનકુ બચુભાઈ વસાવાને ૧૨ વર્ષની સખત કેદની સજા અને ૫૦ હજારનો દંડ ફટકાર્યો છે.